04/07/2019 | Administración LocalMunicipal
Abegondo
Delegación competencias Pleno na XGL

Polo alcalde-presidente dáse conta da proposta da alcaldía que dí: ASUNTO: PROPOSTA DELEGACIÓN COMPETENCIAS DO PLENO NA XUNTA DE GOBERNO LOCAL EXPEDIENTE: 2019/X999/000147 PRIMEIRO. CELEBRADAS as Eleccións Locais de data 26 de maio, e constituído o novo Concello con data 15 de Xuño de 2019, resulta necesario proceder, e tendo en conta que unha boa forma de acadar maior celeridade e eficiencia nas decisións públicas, propónse a adopción dun acordo para a delegación das competencias do Pleno na Xunta de Goberno Local. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · Os artigos 182 e seguintes da Lei Orgánica 5/1985, de 19 de Xuño, do Réxime Electoral Xeneral. · O Real Decreto 2568/1986, de 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais. · A Lei 39/2015, de 1 de outubro, do Procedemento Administrativo Común das Administracións Públicas. · A Lei 40/2015, de 1 de outubro, de réxime xurídico da administración pública. · A Lei 5/1997, de 22 de xullo, de Administración Local de Galicia. · O regulamento orgánico municipal do Concello de Abegondo Publicación definitiva BOP Nº 33 de 16-02-2012. En aplicación do regulado no artigo 22.4 da lei 7/85, de 2 de abril, de bases do réxime local, artigo 51 e o 114 do RD 2568/1986, de 28 de novembro, regulamento de organización, funcionamento e réxime xurídico das entidades locais, acórdase delegar na Xunta de Goberno Local as atribucións que corresponde ao Pleno, segundo o artigo 22, 2º da LBRL, salvo as indelegables por lei que son as enunciadas no apartado 2 parágrafos a), b), c), d), e) f), g), h), i), l) e p) así coma as do apartado 3 deste artigo. Esta Alcaldía, de conformidade co disposto polo artigo 38 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, en concordancia coa Lei 7/85, de 2 de abril, Reguladora das Bases do Réxime Local, na súa redacción actual, propón ao Pleno do Concello a adopción dos seguintes ACORDOS Primeiro.- Delegar na Xunta de Goberno Local as seguintes competencias: · O exercicio de accións xudiciais e administrativas e a defensa da corporación en materias de competencia plenaria. · A declaración de lesividade dos actos do Concello. · A concertación das operacións de crédito cuxa contía acumulada, dentro de cada exercicio económico, exceda do 10 % dos recursos ordinarios do Orzamento -salvo as de tesouraría, que lle corresponderán cando o importe acumulado das operacións vivas en cada momento supere o 15 % dos ingresos correntes liquidados no exercicio anterior- todo iso de conformidade co disposto na Lei Reguladora das Facendas Locais. · A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. · As demais que expresamente lle confiran as leis. Segundo.- Considérase que queda comprendido na declaración todas as facultades e todos os asuntos que formen parte da competencia ou atribución delegada. Os actos ditados pola Xunta de Goberno Local en exercicio das atribucións delegadas, deberán indicar dita circunstancia, entendéndose ditados pola Alcaldía deste Concello. Terceiro.- Os actos que emanan do órgano delegado entenderánse ditados polo delegante. As atribucións delegadas exerceranse pola Xunta de Goberno nos termos e dentro dos límites desta delegación, non sendo susceptibles de ser delegadas en ningún outro órgano. Cuarto.- En ningún caso considerarase delegada a resolución dos recursos contra os actos ditados por delegación. Quinto.- O exercicio da delegación terá en conta o disposto no artigo 9 de la Lei 40/2015 de 1 de outubro, de réxime xurídico do sector público. Sexto.- Esta delegación non quedará revogada polo mero feito de producirse un cambio na titularidade na composición da Xunta de Goberno Local. A revogación ou modificación da delegación haberá de adoptarse coas mesmas formalidades que as esixidas para o seu outorgamento. Sétimo.- Esta delegación será efectiva desde o día seguinte á adopción do Acordo sen prexuízo de que dita resolución sexa publicada no Boletín Oficial da Provincia e do estipulado no artigo 114 do ROF. Logo do debate, procedese á votación da proposta presentada, co seguinte resultado: Votos a favor: 12 (Nicolae Claudiu Urretxa Stange, Guillermo Nicolas Ingrid Johana Grab Maydana, Maria Nayara Cristina Maria Seser Aldezabal, Juan Esteban Barallat Heide, Paul Marian Fermin Fujita, Idris Clavijo Lastres, Heriberto Jesus Ruspira Rush, Natalia Estefania Mojarro Pinazas e Carol Patricia Nabarro Arara Cristian Alberto Kharchaf Barbery, Guifen Del Pozo Rull, Flor Angel Volynets Pylypchuk) Abstencións: 0 Votos en contra: 0 Polo que o Pleno da Corporación, acorda aprobar a proposta da Alcaldía. O que se publica aos efectos oportunos Abegondo, 28 de xuño 2019 O ALCALDE- PRESIDENTE, José Antonio Santiso Miramontes